ดาบิด โอสปินา

ดาบิด โอสปินา รามิเรซ (; เกิดวันที่ 31 สิงหาคม ค.ศ. 1988) เป็นนักฟุตบอลชาวโคลอมเบีย ปัจจุบันเล่นในตำแหน่งผู้รักษาประตูให้แก่อันนัศร์ในซาอุดีโปรเฟสชันนัลลีก และทีมชาติโคลอมเบีย

โอสปินา ย้ายมาร่วมกับอาร์เซนอลหลังจบฟุตบอลโลก 2014 หลังจากที่เล่นได้อย่างโดดเด่นและผลงานโดยรวมของทีมชาติโคลอมเบียถือว่าดีเยี่ยม โอสปินาได้ลงเล่นให้กับอาร์เซนอลครั้งแรกในรายการลีกคัพ ที่อาร์เซนอลเป็นฝ่ายแพ้ให้กับเซาแทมป์ตันไป 1-2 ที่สนามเอมิเรตส์สเตเดียม และลงเล่นในพรีเมียร์ลีกครั้งแรกในนัดที่ 21 เมื่อต้นปี ค.ศ. 2015 ที่อาร์เซนอลชนะสโตกซิตีไป 3-0 ที่สนามเอมิเรตส์สเตเดียม เมื่ออาร์แซน แวงแกร์ ผู้จัดการทีมได้ตัดสินใจพักวอยแชค ชแชนสนือ ซึ่งเป็นผู้รักษาประตูมือหนึ่งไป

ในฟุตบอลโกปาอาเมริกา 2015 นัดที่โคลอมเบียพบกับอาร์เจนตินา โอสปินาเล่นได้อย่างโดดเด่น เมื่อสามารถป้องกันลูกยิงของอาร์เจนตินาถึง 2 จังหวะติดต่อกัน จากลูกยิงของเซร์ฆิโอ อากูเอโร และลูกโหม่งของเลียวเนล เมสซี

ชีวิตส่วนตัว โอสปินามีศักดิ์เป็นพี่เขยของฮาเมส โรดริเกซ กองกลางของเรอัลมาดริด และทีมชาติโคลอมเบียชุดเดียวกัน เนื่องจาก ดานิเอลา น้องสาวของโอสปินาเป็นภรรยาของโรดริเกซ

อ้างอิง

แหล่งข้อมูลอื่น 

 
 Zero Zero profile 

บุคคลที่เกิดในปี พ.ศ. 2531
บุคคลที่ยังมีชีวิตอยู่
ผู้รักษาประตูฟุตบอล
นักฟุตบอลชาวโคลอมเบีย
นักฟุตบอลทีมชาติโคลอมเบีย
ผู้เล่นในลีกเอิง
ผู้เล่นในฟุตบอลโลก 2014
ผู้เล่นสโมสรฟุตบอลอาร์เซนอล
ผู้เล่นในพรีเมียร์ลีก
ผู้เล่นสโมสรกีฬาฟุตบอลนาโปลี
ผู้เล่นในเซเรียอา
ผู้เล่นในฟุตบอลโลก 2018
ผู้เล่นในโกปาอาเมริกา 2019
ผู้เล่นในโกปาอาเมริกา 2021
บุคคลจากเมเดยิน
ผู้เล่นในซาอุดีโปรเฟสชันนัลลีก
ผู้เล่นสโมสรฟุตบอลอันนัศร์